钦定古今图书集成/方舆汇编/职方典/第1479卷 > 楚雄府山川考 通志
## 钦定古今图书集成/方舆汇编/职方典/第1479卷 > 楚雄府山川考 通志

本府。〈楚雄县附郭。〉

雁塔山　在府南城内。为《郡学文案》。

慈乌山　在雁塔东，城跨其上。

平山　在城东三里

凌霄山　、天马山　：二山俱在府城南十五里许。

碧藏山　，在城西南一百二十里。产银矿，开采榷税，名“永胜场。”

九台山　，在城西南九十里，上有九台：曰大本、曰广珠，曰甘露、曰聚仙、曰大中，曰振衣、曰写经、曰满月、曰涌莲，凡三十峰。

峨碌山　，在城西郭外。上有石，形如屏，高八丈馀。驿名本此。

鸣凤山　在峨碌山左，蜿蜒起伏，环峙十数里。相传蒙氏时，有凤鸣于上。按《明通志》：“山下有石，石有巨人迹，长二丈馀，土人以为神异。”

文殊山　，在峨碌山南。翠壁崚嶒，石泉甘冽，上有石泉寺。

卧龙冈　在城西十里，上有盘石，隙内有物如蟾，隐见不常。

薇溪山　在城西三十里。高千尺，峰峦叠耸，麓有龙王祠。按《明一统志》：“薇溪山高可千仞，峰峦百馀，溪箐如之。每溪皆有泉，分流三十里，合流入于卧龙江。其溪箐有兴云雨之灵。”

紫溪山　：在薇溪山右。树密峰高，上多观刹，为一郡山水之胜。

锦囊山　：在城北五里。

龙泉　在城南雁塔山下。池水澄洁，应月而潮。弘治中，知县范璋精《堪舆》，谓“此水入泮，当有中鼎甲者。” 嘉靖丁亥，知府祝弘舒遂引入之。壬辰，庠生李启东登进士第，二甲一名传胪。

凤泉　在慈乌山麓，自地涌出，清冽甘香。按《府志》：“四时不竭，注而为东清坝。”

𢭏练溪　在城治西三里。流泉三叠，清冷如镜。龙川江　源发镇南州苴力铺，至州南为白龙河，经府城北，东北流过定远，至广通东南为大河，北流入金沙江。

大江　在城之南。上流即马龙河，自定边东南来。下流即上江河，自南安东南去，归元江入南海。

定远县

狮子山　在城南三里。环曲如屏。按《县志》：形类狮子。有观音寺。山可远望，人多游乐。

会基山　在城南三十里，绵亘五十馀里。群峰数十，参错争奇。按《明一统志》：“在县南四十里，高可三千仞，连亘数百里，有五十馀峰。群山之脉皆起于此，上有会基关。”

羊牟泥山　在城西四里。按《县志》，有武侯望子洞。

赤石山　在城西二十里，山多赤石。按《明一统志》：“林木阴翳，延亘二百馀里。其东有泉，下流为零川。”

化佛山　一名自久山，在城西三十里，方广四十馀里，洞泉深碧，流为瀑布，树叶落水，常有双翠鸟衔去。按《县志》，天晴亦有云霞布护。相传有真龙潜焉，祷雨辄应。近多僧刹，颇称名胜。云龙山　在城西二十里，延袤六十馀里，一名卧龙山，武侯遗迹在焉。黄龙、乌龙二山，左右匝拱，县之名山也。按《县志》，即连山坡，又名文“龙川” ，出其下。连山坡、馀丁坝两哨建于上，大姚，往来要冲。

刘大山　在城北二十里。山高林密，夷人潜伏剽掠。明郡守邵敏、县令陈翊立哨于上，行旅至今便焉。按《县志》：“路通元谋，上立有哨” ，即今清水河。

独立山　在城东北三十里，一名诸葛山。形如圆树，下有白石泉。按《县志》：即磨盘山。孔明过此，异之，掘断左右，以泄王气。

象鼻山　在城东五里。其东二十五里为石门山，两峦对峙，清夹零川。又东三十里为玉壁山，四峰争奇，皓同凿雪，宝应山南来赴之。

龙川江　，一源出云龙山左之斗箐，一源出云龙山右之老虎箐，二泒合流，自县西北迤逦而南，又东折三十里，绕石门山，会大河过黑井入金沙江。

冷泉　：在会基山，清冽甘美。

石羊井　在县西五里。有石如羊，动之则溢。龙马池　在县西南二里。按《县志》，旧传“池有龙马，率众逐之，忽失所在，遂以为名。”

“文龙川　” ，在云龙山下。

零川　又名苴河

茶小溪　在县西十里许。

清水河　在县东二十里。又东有苴苗河、青场河，东北有大基河，西有紫甸河，南有木土龙河，凡六河，皆支水也。

广通县

东山　在城东十里。前有高登山，后有九盘山，俱极秀拔。按《明通志》：“势若鱼跃” ，龙门县以此为景。

和茶山　在城南十五里，其东即阿纳香山，相连亘二百馀里。

营盘山　武侯征孟获，驻兵于此。

凤山　山形如凤，俗传上有仙羊，阴雨初霁，仿佛见之。以上二山皆在城西二里。

回蹬山　在城西十五里。相传阁罗凤侵云南至此值雷雨而反。按《明一统志》有关有泉，出山之东，为观山河。

罗苴甸山　：在城西五十里。四山环峙，平原沃野。一县物产公轮，大半出此。

翠屏山　在县西北四十里。

龙街洞　：在城北七十里，俗传洞中常闻笙管声。

蟠龙山　：在城北十里，有泉甘冽，东北接鹤翥山。

阿陋雄山　：在城东北十五里。高逾千仞，泉水分流。按《府志》，有泉出山西，为罗申河；出山南，为阿纳河。

伏狮山

卧象山

金鸡山　三山俱在县之罗川东南。按《明通志》：“卧象山有二，一在县罗苴村东南，狮象二山拱峙山麓出银矿。一在𥔲嘉县东，形如象卧，元时设千户所其上。”

清风河　在县东三里。发源赵普关，达枯木臼，今建桥其上。按《县志》：“桥石隙中生树一株，其花艳似杏似梅，名梅杏。邑人异之。”

立龙河　，源出马鞍山，流至孤山，绕县西定门外。

阿陋河　源出阿陋井香山，流经盘龙山南。关山河　在县西五里，源出赤摩村，至元谋县入金沙江。

拾赀河　在县西三十里。源出武定，东流南安界，至元江入交阯。

大河口　，在县北三十里，源出楚雄，春夏水势汹涌，险不可测。

罗申河　在县北五十里。流经黑井，至金沙江。温泉　，距县东南八十里。按《县志》：“水极清澈，乡人往浴，可愈风疾。”

定边县

“真武坐台山　” 在县治后，镇山也。

“拥翠” 山　在真武山之后，去山十里，有刀斯郎营寨遗址。

陶罗山　：在城北五里。高可千仞。

螺盘山　：在城北十五里。山顶盘旋如螺。明西平侯沐英与刀斯郎战于此，名总兵坡。旧产青绿，上有《自普关》。

太极山　：在城西北四十里，高出诸山之表，一名“竹扫山。”

凤凰山　：在城西三十里。俗传，昔有凤鸣于上。今八、九月间，雾气笼罩，百鸟翔集。

无量山　在城西五十里。按《县志》，蒙氏封为西岳，山高万仞，为西南天堑。千峰万壑，有足迹不能至者，因名无量。俗传孔明克顺宁，至此绝粮。误为无粮。

螺屿山　在县治前中河上，高五丈馀，瀑水冲激，毫不崩决。

团山　按《县志》“在治前二里，峙河心。”

苍山　按《县志》，“去县治十五里。”

马鞍山　在县治东南。按《县志》，在治后又名月牙山。

定边河　在县治南。源发蒙化罗丘场，经河上村东流为马龙河，合府大江。五六月间水汹涌。

不可渡。按《县志》，“其河原无堤岸，夏秋霪雨，东西冲没，田禾皆沙石堆积。”

环川河　在县北。源发蒙化甸北，名曰“西河。” 沿巍、宝至太极山环流出，会定边河。

白崖河　在县东北十里。源发云南县梁王山，经白崖迷渡，至东涌三河，会环川水。

阿集左河　在县南五十里。源发无量山，流经石洞寺，至雀田哨，入景东府大河。

澜沧江　在县西南一百五十里。按《县志》，发源于外域，入永昌、顺宁、蒙化，经沙罗无量山，下景东、宝甸，入锦龙江。江内县辖，江外即云州界。其水深汹涌，两岸壁立，奇观也。

南安州

健林苍山　在州东三里。昔黑爨祖瓦晟吴立栅其上，子孙渐盛，不隶他部。高氏封威楚，方隶焉。按《明一统志》，“健林苍山在州东五里，山半有泉，相传泉池有乖龙，可祈年丰。” 今讹为“阿姑娘山。”

乌龙山　在州东北五里。林深谷秀，下有龙泉。按《州志》，“有祷即应。”

凤凰山　按《州志》：“在城南四里，形势如凤。” 按《明通志》：“有土主庙，居凤翅上，神甚灵应。”

茶山　在城南五里许。按《州志》：“在城南七里，其上间产山茶，故名。”

表罗山　，在城西南八十里，产银矿。按《州志》，“今山空硐废。”

羊连山　在城西六十里。学宫对之为文笔峰。黑初山　，山高千仞，五峰耸立，连亘百里。按《州志》：在𥔲嘉西一里，一名虚初。高千仞，五峰耸列，绵亘百里。

卜门山　形势险峻，郡路经之。三十六折而上，按《州志》，在𥔲嘉东北三里。卧象山　，在旧𥔲嘉县，按《州志》：“形如象卧，故名。” 元设千户所于上。

妥稍河　在州西四十里。流经楚雄东界，合沙甸河下流。

沙甸河　在州西南八十里。流经易门界，入元江。

黑石河　在州南二百馀里，流新平界，入元江。卜门河　在旧𥔲嘉县东北三里，一名大场江。流新平界，入元江。

上江河　在旧𥔲嘉县东五里，即府大江下流。白沙泉　在州东三里。按《明通志》：“本温泉，可浴，土人杀犬厌之，遂为寒泉。” 按《州志》：“泉水涌溢，灌溉田亩。每岁春初祀之。”

石井　在州东北二里。随取随满。

果罗泉　，在旧𥔲嘉县西四里，镇南州。

鹦鹉山　在州西南一里。林木丛蔚，鹦鹉巢其上。

见性山　在城西北十五里。按《府志》：“群山环抱，二水交流。僧直往建寺于此。苍松翠柏，鸟语花香。游人至此，万念俱空。”

十八盘山　：在城北十五里。山高路绕，盘回十八折方至其巅。

金鸡山　在城东五里，高出群峰，昔有金鸡见其上。按《明通志》：每日将升山巅，如火轮。

石鼓山　在城东三十里。上有石，形如鼓。旧县名本此。

五楼山　在石鼓之南。嵯峨峭拔，上多奇石。按《府志》：“凡有灾祥，其响如雷。”

会逢山　在城东南十里。按《府志》，又名象山。峰峦耸秀，草木丛茂，上有石洞，深不可测。

石吠山　在城南三里。旧传有石鸣如犬吠。按《明通志》：“上有一石如犬。相传凶年将至，则石有声，若犬吠然。”

五么山　：在城南三里。

白龙河　在州南，即苴水，一名“虹江。” 源出苴力铺，经州治，汇府治大河。

马龙河　在州治西南一百八十里。源出蒙化，由定边会府大江。

清水河　在州东十里，流入白龙河。

丹桂泉　在州东五里，路有黑泥桥。

汍泉　在州东五里观音洞傍，颇甘。

龙潭　有四：一在州北十五里，水出山隈。一在州南三十五里力戈村。一在州西北二十里双甸。一在阿雄乡七村。按《府志》，相传“有叶坠潭，鸟即㘅去黑井。”

金榜山　，在黑井东。翠嶂如屏，傍有瀑布绝顶峰　。山峰峭峻，高入云表。

鸡冠山

凤山　山势翔舞，真武洞在其上。以上三山俱在井北。

三道河　，易者村、观音阁、加场村，三水合一，西入龙川江，行盐通衢。

七局龙池　在司西北。每天将雨，山鸣谷响。俗传有鼓吹灯影之异。按《县志》：“春夏水涨，巨石流滚，山谷摇动，居民多以酒禳之。”

菖蒲溪　在司西北三里，广一里许。菖蒲丛生，其深莫测。按《府志》，“古传福海龙居焉，井卤发源于此。”

琅井

鱼池山　，在井北，上有鱼池，四时澄洁。

鳌峰山　在井界

浪溪　自定边清水河从西北分注溪内，入府大河，高柳沿堤，菲微掩映。